ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
ஓஎஸ்பி  வழிகாட்டுதல்கள் மேலும் தாராளமயமாக்கப்பட்டுள்ளன : மத்திய அமைச்சர் ரவிசங்கர் பிரசாத் அறிவிப்பு
ஓஎஸ்பி-க்கான  வழிகாட்டுதல்களை, தொலை தொடர்புத்துறை மேலும் தாராளமயமாக்கியுள்ளதாக, மத்திய தகவல் தொழில்நுட்பம் மற்றும் தகவல் தொடர்பு அமைச்சர் திரு ரவிசங்கர் பிரசாத் அறிவித்தார். இந்த வெளியிடப் பணி நிறுவனங்கள், இந்தியா மற்றும் வெளிநாடுகளில் ஒலி அடிப்படையிலான சேவைகளை வழங்குகின்றன. இன்று வெளியிடப்பட்ட வழிகாட்டுதல்கள், ஓஎஸ்பி நிறுவனங்களுக்கு கடந்த 2020 நவம்பரில் வழங்கப்பட்ட சிறப்பு சலுகைகளை மேலும் தாராளமயமாக்கியுள்ளது.
இன்று அறிவிக்கப்பட்ட, தாராளமயமாக்கப்பட்ட வழிகாட்டுதல்களின் சிறப்பம்சங்கள்:
அ. உள்நாட்டு மற்றும் சர்வதேச ஓஎஸ்பி நிறுவனங்களுக்கான வேறுபாடு நீக்கப்பட்டுள்ளது. தொலைதொடர்பு வசதிகளுடன் செயல்படும் ஒரு பிபிஓ மையம் இந்தியா உட்பட உலகம் முழுவதும் உள்ள வாடிக்கையாளர்களுக்கு சேவை அளிக்கலாம்.
ஆ. ஓஎஸ்பி நிறுவனத்தின் எலக்ட்ரானிக் பிரைவேட், தானியங்கி கிளை அலுவலகம் உலகின் எங்கு வேண்டுமானாலும் இருக்கலாம்.
இ. உள்நாட்டு மற்றும் சர்வதேச ஓஎஸ்பி மையங்களின் வேறுபாட்டை நீக்கியதன் மூலம், அனைத்து வகை ஓஎஸ்பி நிறுவனங்களுக்கு இடையேயான உள் இணைப்புக்கு அனுமதிக்கப்படுகிறது.
ஈ. ஓஎஸ்பி நிறுவனங்களின் தொலைதூர ஏஜெண்டுகள், தற்போது, ஓஎஸ்பியின் எந்த பிரவிலும் நேரடியாக இணைந்திருக்க முடியும். பிராட்பேண்ட், வயர்லெஸ் என எந்த தொழில்நுட்பத்தையும் பயன்படுத்தலாம்.
உ. நிறுவனங்களின் ஓஎஸ்பி மையங்களுக்கு இடையோன தரவு உள்இணைப்புக்கு எந்த கட்டுப்பாடும் இல்லை.
ஊ. ஓஎஸ்பி ஒழுங்குமுறைகளில் இருந்து தரவு அடிப்படையிலான சேவைகளுக்கு தொலை தொடர்புத்துறை ஏற்கனவே விலக்கு அளித்துள்ளது. வீட்டிலிருந்து பணியாற்றுதல் மற்றும் எங்கிருந்தும் பணியாற்றுவதற்கு அனுமதிக்கப்படுகிறது.
எ. விதிமுறை மீறலுக்கான அபராதங்கள் மொத்தமாக நீக்கப்பட்டுள்ளன. இது தொழில்கள் மீது அரசு வைத்துள்ள நம்பிக்கையை மீண்டும் உறுதி செய்கிறது.
ஏ. மேலும் தாராளமயமாக்கப்பட்ட வழிகாட்டுதல்கள், இந்தியாவில் ஓஎஸ்பி தொழில் வளர்ச்சிக்கு ஊக்குவிப்பாக இருக்கும். இது இந்தியாவில் வருவாய்க்கும், வேலைவாய்ப்புக்கும் அதிக வாய்ப்புகளை உருவாக்கும்.
தொலை தொடர்பு துறையில் அன்னிய நேரடி முதலீடு கடந்த 2007ம் ஆண்டு முதல் 2014-ம் ஆண்டு வரை 11.64 பில்லியன் அமெரிக்க டாலராக இருந்தது. இது கடந்த 2014-21-ல் 23.5 பில்லியன் டாலராக அதிகரித்துள்ளது. இது 102 சதவீத வளர்ச்சி. தகவல் தொழில்நுட்ப துறையில் கடந்த 2007-14-ல் நேரடி அன்னிய முதலீடு 7.19 பில்லியன் டாலராக இருந்தது. இது 2014-21-ல் 58.23 பில்லியன் டாலராக அதிகரித்துள்ளது. இது 710 சதவீத வளர்ச்சி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729725
பிரதமர் அலுவலகம்
மகாவீரர் ஜெயந்தியை முன்னிட்டு பிரதமர் நாட்டு மக்களுக்கு வாழ்த்து
மகாவீரர் ஜெயந்தியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார்.
அவர் தனது வாழ்த்து செய்தியில்
“सभी देशवासियों को महावीर जयंती की हार्दिक शुभकामनाएं। सत्य, अहिंसा, त्याग और तपस्या पर आधारित उनका जीवन हर किसी के लिए सदैव प्रेरणास्रोत बना रहेगा।”, என்று கூறியுள்ளார்.
(
பிரதமர் அலுவலகம்
ஐ2யு2 உச்சி மாநாட்டில் பிரதமர் திரு நரேந்திர மோடி ஆற்றிய உரை
மேண்மை தங்கிய பிரதமர் லேபிட் அவர்களே,
மாட்சிமை தங்கிய ஷேக் முகமது பின் சையது அல் நஹியான் அவர்களே,
மேண்மை தங்கிய அதிபர் பைடன் அவர்களே,
முதலாவதாக புதிதாக பிரதமர் பொறுப்பை ஏற்றுள்ள பிரதமர் லேபிட்டுக்கு பாராட்டுக்கள் மற்றும் நல்வாழ்த்துக்களை தெரிவித்துக்கொள்கிறேன்.
இன்றைய உச்சிமாநாட்டை நடத்துவதற்காகவும் அவருக்கு நான் நன்றி தெரிவித்துக்கொள்கிறேன்.
இந்த கூட்டம் உண்மையான, நிலையான பங்குதார்களின் கூட்டமாகும்.
நாம் அனைவரும் சிறந்த நண்பர்களாக திகழ்வதோடு, பொதுவான நோக்கங்கள் மற்றும் பொதுவான நலன்களை கொண்டுள்ளோம்.
மேண்மை தங்கிய மற்றும் மாட்சிமை தங்கிய தலைவர்களே,
“ஐ2யு2”  இன்றைய முதல் உச்சிமாநாட்டிலேயே ஆக்கப்பூர்வ செயல் திட்டத்தை கொண்டதாக உள்ளது.
பல்வேறு துறைகளில் கூட்டாக மேற்கொள்ளக்கூடிய திட்டங்களை நாம் அடையாளம் கண்டுள்ளோம், மேலும் இவற்றை முன்னெடுத்துச் செல்வதற்கான வழிமுறையையும் உருவாக்கியுள்ளோம்.
முதலீடு, நிபுணத்துவம் மற்றும் சந்தைகள் ஆகிய நம் நாடுகளின் பரஸ்பர வலிமையை ஓரணியில் திரட்டுவதன் மூலம்- நமது செயல்திட்டத்தை விரிவுப்படுத்துவதோடு, சர்வதேச பொருளாதாரத்திற்கு கணிசமான பங்களிப்பை வழங்குவோம். உலகளாவிய நிச்சயமற்ற தன்மை அதிகரித்து வரும் வேளையில், நமது கூட்டுறவு கட்டமைப்பு, செயல்முறை ஒத்துழைப்புக்கு சிறந்த முன்மாதிரியாக திகழ்கிறது.
எரிசக்தி பாதுகாப்பு, உணவு பாதுகாப்பு மற்றும் பொருளாதார வளர்ச்சியில் உலக அளவில் “ஐ2யு2”  “ஐ2யு2”  அமைப்பு, கணிசமான பங்களிப்பை வழங்கும் என்று நான் நம்புகிறேன்.
இளைஞர் நலன் மற்றும் விளையாட்டு அமைச்சகம்
கேலோ இந்தியா இளையோர் விளையாட்டுக்கள் 2021-க்கு மாநில அரசின் ஏற்பாடுகள் குறித்து திரு அனுராக் தாக்கூரும் ஹரியானா முதலமைச்சர் திரு மனோகர் லாலும் ஆய்வு செய்தனர்
வரும் ஜூன் 4 முதல் 13 வரை நடைபெறவுள்ள கேலோ இந்தியா இளையோர் விளையாட்டுக்கள் 2021-க்கு மாநில அரசு மேற்கொண்டுள்ள ஏற்பாடுகள் குறித்து அமைப்புக்குழு மற்றும் ஒருங்கிணைப்பு குழுக் கூட்டத்தில் மத்திய இளையோர் நலன் மற்றும் விளையாட்டுக்கள் துறை அமைச்சர் திரு அனுராக் தாக்கூரும், ஹரியானா முதலமைச்சர் திரு மனோகர் லாலும் இணையம் வழியாக ஆய்வு செய்தனர். மாநில இளைஞர் நலன் மற்றும் விளையாட்டுக்கள் துறை அமைச்சர் திரு சர்தார் சன்தீப் சிங் மற்றும் மாநில அரசு அதிகாரிகள் இந்தக் கூட்டத்தில் கலந்து கொண்டனர்.
இந்த இணையவழிக் கூட்டத்தில் பேசிய அமைச்சர் திரு அனுராக் தாக்கூர், ஹரியானா மாநிலத்தின் விளையாட்டு வீராங்கனைகள் வெளிநாடுகளில் நடைபெற்ற போட்டிகளில் வெற்றிக்கொடி நாட்டியுள்ளனர் என்று பாராட்டினார்.
18 வயதுக்கு உட்பட்டோருக்கான பிரிவில் இந்த விளையாட்டுப் போட்டிகள் பஞ்ச்குலா தவிர ஷாபாத், அம்பாலா, சண்டிகர், தில்லி ஆகிய இடங்களிலும் நடைபெறும். 8,500 விளையாட்டு வீரர்களும், வீராங்கனைகளும் போட்டிகளில் பங்கேற்பார்கள். ஐந்து உள்ளூர் விளையாட்டுக்கள் உள்பட 25 பிரிவுகளில் போட்டிகள் நடைபெறும்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1820118
வணிகம் மற்றும் தொழில்துறை அமைச்சகம்
சென்னை – பெங்களூரு தொழிற்பாதை விரிவாக்கம்
‘கொச்சி – பாலக்காடு அதிநவீன தொழிற்பாதையை, சென்னை – பெங்களூரு தொழிற்பாதை வரையிலும் விரிவாக்கம் செய்யவேண்டும்’ என்று கேரள முதல் அமைச்சர் திரு. பிரனாய் விஜயன் கடிதம் மூலம் ஆலோசனை தெரிவித்து இருந்தார். இதனையடுத்து தேசியத் திட்டம் மூலம் இந்த உற்பத்திக் குழுமத்தில் உள்ள வளங்களை முழுமையாக பயன்படுத்துவதற்குத் தேவையான தேசியத் திட்டம் வகுக்கப்படுகிறது. இந்த திட்டமானது தேசிய தொழிற்பாதை மேம்பாட்டு மற்றும் வழிகாட்டி அமைப்பு  மூலம் மதிப்பிடப்படும்.
இந்தத் தகவலை இன்று மக்களவையில் மத்திய வர்த்தகம் மற்றும் தொழிற்துறை அமைச்சர் திருமதி நிர்மலா சீதாராமன் எழுத்துப்பூர்வமாக அளித்தார்.
பாதுகாப்பு அமைச்சகம்
"ஆபரேஷன் விஜய்"யில் பங்கேற்ற வீரர்களின் பங்களிப்புகளுக்குத் தகுந்த கவுரமாக டிராசில் உள்ள 5140 முனைக்கு கார்கில் துப்பாக்கி மலை எனப் பெயர் சூட்டப்பட்டது
இந்தியப் படைகளின் வெற்றியை நினைவுகூரும் வகையில், கார்கில் செக்டாரில் உள்ள டிராஸில் உள்ள 5140வது முனைக்கு , "ஆபரேஷன் விஜய்"யில் பங்கேற்ற வீரர்களின் உச்சபட்ச தியாகத்திற்கு அஞ்சலி செலுத்தும் வகையில், "துப்பாக்கி மலை" என்று பெயரிடப்பட்டது.
இந்திய இராணுவத்தின் பீரங்கி படைப்பிரிவு, துல்லியமான துப்பாக்கிச் சக்தியுடன், எதிரி துருப்புக்கள் மற்றும் 5140வது முனை உட்பட அவர்களின் பாதுகாப்பு நிலைகளில் பாதிப்பை ஏற்படுத்த முடிந்தது, இது நடவடிக்கைகளை முன்கூட்டியே முடிப்பதற்கான முக்கிய காரணியாக இருந்தது.
பீரங்கி படையின் சார்பில், ட்ராஸில் உள்ள கார்கில் போர் நினைவிடத்தில் பீரங்கிப் படையின் தலைமை இயக்குநர் லெப்டினன்ட் ஜெனரல் டி.கே.சாவ்லா, லெப்டினன்ட் ஜெனரல் அனிந்தியா சென்குப்தா, தீயணைப்பு மற்றும் ப்யூரி கார்ப்ஸின் ஜெனரல் ஆபிசர் கமாண்டிங் ஆகியோரும் மலர்வளையம் வைத்து மரியாதை செலுத்தினர்.
ஆபரேஷன் விஜய்யில் "கார்கில்" என்ற கெளரவப் பட்டத்தைப் பெற்ற அனைத்து பீரங்கி படைப்பிரிவுகளின் படைவீரர்கள் முன்னிலையில் விழா நடத்தப்பட்டது. இந்நிகழ்வில் முக்கிய அதிகாரிகளும் கலந்துகொண்டனர்.
பிரதமர் அலுவலகம்
லால் பகதூர் சாஸ்திரியின் பிறந்தநாளை முன்னிட்டு விஜய் காட்டில் பிரதமர் அவருக்கு மலர் மரியாதை
முன்னாள் பிரதமர் லால் பகதூர் சாஸ்திரியின் பிறந்தநாளை முன்னிட்டு விஜய் காட்டில் பிரதமர் திரு நரேந்திர மோடி அவருக்கு மலர் மரியாதை செலுத்தியுள்ளார்.
ட்விட்டர் பதிவில் பிரதமர் கூறியதாவது:
“இந்திய வரலாற்றில் அழிக்க முடியாத பங்களிப்பை வழங்கிய லால் பகதூர் சாஸ்திரி அவர்களுக்கு விஜய் காட்டில் மரியாதை செலுத்தினேன்.”
அறிவியல் மற்றும் தொழில்நுட்பத்துறை
கொவிட் 19 ஆராய்ச்சியில் வாழ்க்கை அறிவியல் மையத்தின் பங்களிப்புக்கு டாக்டர் ஹர்ஷ் வர்தன் பாராட்டு
கொவிட் 19 ஆராய்ச்சியில், உயிரி தொழில்நுட்ப துறையின் வாழ்க்கை அறிவியல் மையத்தின் பங்களிப்புக்கு டாக்டர் ஹர்ஷ் வர்தன் பாராட்டு தெரிவித்தார்.
ஒடிசா மாநிலத்தின் புவனேஸ்வரில், உயிரி தொழில்நுட்ப துறையின் வாழ்க்கை அறிவியல் மையம்  உள்ளது. இதன் 32வது நிறுவன தினத்தில் மத்திய அறிவியல் தொழில்நுட்ப துறை அமைச்சர் டாக்டர் ஷர்ஷ் வர்தன், மத்திய பெட்ரோலியத்துறை அமைச்சர் திரு. தர்மேந்திர பிரதான் ஆகியோர் கலந்து கொண்டனர்.
இங்கு விலங்குகளுக்கான ஆய்வு தளத்துக்கு டாக்டர் ஹர்ஷ் வர்தன் அடிக்கல் நாட்டினார். இங்கு மருந்து மற்றும் தடுப்பூசி ஆய்வுகள் மேற்கொள்ளப்படவுள்ளன.
இங்கு கொவிட்-19 பரிசோதனைக் கூடத்தையும் டாக்டர் ஹர்ஷ் வர்தன் தொடங்கி வைத்தார்.
இந்நிகழ்ச்சியில் காணொலி காட்சி மூலம் உரையாற்றிய டாக்டர் ஹர்ஷ் வர்தன், ‘‘ கொவிட்-19 சமயத்தில் வாழ்க்கை அறிவியல் மையத்தின் அறிவியல் சாதனைகள் பாரட்டத்தக்கது’’ என்றார்.
அமைச்சர் திரு. தர்மேந்திர பிரதான் பேசுகையில், ‘‘ ஒடிசா மற்றும் கிழக்கு இந்தியாவில் உயிரி தொழில்நுட்ப துறையின், வாழ்க்கை அறிவியல் மையம் முன்னணி நிறுவனமாக உள்ளது. ஒடிசா மக்களுக்கு இந்த மையம் ஆற்றும்பணிகள் திருப்தி அளிக்கிறது.
ஒடிசா கடலோர பகுதியில், பொருளாதார நடவடிக்கைகளை அதிகரிப்பதில் பிரதமர் திரு. நரேந்திர மோடி கவனம் செலுத்துகிறார்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699058
-----
(Visitor Counter : 96
சுற்றுலா அமைச்சகம்
35-வது சூரஜ்கண்ட் சர்வதேச கைவினைப் பொருட்கள் கண்காட்சியை ஹரியானா ஆளுநர் திரு பண்டாரு தத்தாத்ரேயாவும் முதலமைச்சர் திரு மனோகர் லாலும் தொடங்கிவைத்தனர்
35-வது சூரஜ்கண்ட் சர்வதேச கைவினைப் பொருட்கள் கண்காட்சியை ஹரியானா ஆளுநர் திரு பண்டாரு தத்தாத்ரேயாவும் முதலமைச்சர் திரு மனோகர் லாலும் இன்று தொடங்கிவைத்தனர். ஹரியானா மாநில சுற்றுலா, வனம், விருந்தோம்பல் மற்றும் கலை, கல்வி, நாடாளுமன்ற விவகாரத்துறை அமைச்சர் திரு கன்வர் பால், உஸ்பெகிஸ்தான் குடியரசின் தூதர் திரு டில்ஷாட் அக்கதோவ், சட்டப்பேரவை உறுப்பினர் திருமதி சீமா ட்ரிக்கா, மத்திய இணையமைச்சர்கள் திரு கிஷன் பால், திரு மூல்சநத் ஷர்மா, மத்திய சுற்றுலா அமைச்சக செயலாளர் திரு அர்விந்த் சிங் மற்றும் மத்திய மாநில அரசுகளின் மூத்த அதிகாரிகள் பிரமுகர்கள் முன்னிலை வகித்தனர்.
தொடக்க நிகழ்ச்சியில் பேசிய ஹரியானா ஆளுநர் திரு பண்டாரு தத்தாத்ரேயா கலாச்சாரம் மற்றும் நாகரிக வளர்ச்சியில் கலை மற்றும் கைவினைப் பொருட்களின் முக்கியத்துவத்தை எடுத்துரைத்தார்.
இந்தியாவைச் சேர்ந்த கைவினைக் கலைஞர்களுக்கு வாய்ப்பை வழங்கியுள்ள கைவினைப்பொருட்கள் கண்காட்சிக்கு ஏற்பாடு செய்ததற்காக மத்திய அரசு மற்றும் ஹரியானா மாநில அரசின் அமைச்சகங்களை
அவர் பாராட்டினார். கலை மற்றும் கைவினை பொருட்களின் வளமான பாரம்பரியத்தைப் பங்கேற்றுள்ள நாடுகளையும் அவர் பாராட்டினார்.
இந்தியா முழுவதும் உள்ள ஆயிரக்கணக்கான கைவினைக் கலைஞர்கள் தங்களின் கலை மற்றும் கைவினைப் பொருட்களை பரவலான பார்வையாளர்களுக்கு காட்சிப்படுத்த கைவினைப்பொருட்கள் கண்காட்சி உதவுகிறது என்று ஹரியானா முதலமைச்சர் திரு மனோகர் லால் தெரிவித்தார்.
இந்தக் கண்காட்சி இந்தியாவின் பாரம்பரிய கைவினைப் பொருட்களின் மறுமலர்ச்சிக்கும் உதவி செய்வதாகக் கூறினார். சுதந்திரத்தின் 75வது ஆண்டுப் பெருவிழாவை நாம் கொண்டாடும் வேளையில் இந்த ஆண்டின் சூரஜ்கண்ட் கைவினை பொருட்கள் கண்காட்சி மேலும் சிறப்படைகிறது என்று அவர் குறிப்பிட்டார். 1987 ஆம் ஆண்டு முதலாவது கண்காட்சி தொடங்கப்பட்டதிலிருந்து இந்த ஆண்டின் 35வது கண்காட்சி வரை ஹரியானா மாநிலத்தைச் சேர்ந்த கைவினைக் கலைஞர்கள் மட்டுமின்றி இந்தியா முழுவதும் உள்ள கைவினைக் கலைஞர்களும் தங்களின் திறனை வெளிப்படுத்தும் வாய்ப்பை வழங்கியுள்ளன. மேலும் நமது வளமான கலாசாரமும் பாரம்பரியமும் பாதுகாக்கப்படுகின்றன என்று மனோகர் லால் தெரிவித்தார்.
ஹரியானா மாநில சுற்றுலாத் துறை முதன்மைச் செயலாளர் திரு எம்.டி.சினஹா பேசுகையில், சூரஜ் கண்ட் கைவினைப்பொருட்கள் கண்காட்சி 2013ல் சர்வதேச நிலைக்கு உயர்த்தப்பட்ட நிலையில்
2020 இல் 30க்கும் அதிகமான நாடுகள் பங்கேற்றன. தற்போது பங்குதாரர் நாடாக உஸ்பெகிஸ்தான் அமைந்துள்ளது என்றார். இந்த ஆண்டு லத்தீன் அமெரிக்க நாடுகள், ஆப்கானிஸ்தான், எத்தியோப்பியா, மொசாம்பிக், தான்சானியா, ஜிம்பாப்வே, நமீபியா, சூடான், நைஜீரியா, செனகல், அங்கோலா, தாய்லாந்து, நேபாளம், இலங்கை, ஈரான், மாலத்தீவுகள் உள்ளிட்ட பல நாடுகள் கலந்து கொள்வதாக அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1807354
எரிசக்தி அமைச்சகம்
சர்வதேச யோகா தினத்தை என்டிபிசி கொண்டாடியது
மின்சார அமைச்சகத்தின் கீழ் செயல்படும் மகாரத்னா பொதுத்துறை நிறுவனமான என்டிபிசி சர்வதேச யோகா தினத்தை இன்று கொண்டாடியது. எத்தகைய சூழ்நிலையிலும் நாட்டுக்கு சேவையாற்ற எப்போதுமே தயாராக இருக்கும் என்டிபிசி பணியாளர்கள், காணொலி மூலம் யோகா தின கொண்டாட்டங்களில் தங்களது குடும்பத்தினருடன் பங்கேற்றனர்.
மூத்த அதிகாரிகள் பால் பவனிலும், இதர பணியாளர்கள் காணொலி மூலமும் யோகா பயிற்சியில் ஈடுபட்டனர். நிகழ்ச்சி தொடங்குவதற்கு முன்னர் உரையாற்றிய என்டிபிசி உன்சாஹர் தலைமை பொது மேலாளர் திரு போலா நாத், “அமைதி, நல்லிணக்கம் மற்றும் வளர்ச்சிக்காக யோகா என்பதே நமது குறிக்கோளாகும்,” என்றார்.
யோகா குறித்த விழிப்புணர்வை உருவாக்குவதற்காக என்டிபிசி பணியாளர்களை அவர் பாராட்டினார். நகரங்கள் முதல் கிராமங்கள் வரை, ஏழைகள் முதல் பழங்குடியினர் வரை நவீன யோகா குறித்த விழிப்புணர்வை உருவாக்க இந்தியா உறுதி பூண்டுள்ளது. வாழ்வின் ஒரு அங்கமாக யோகாவை ஆக்குவது குறித்து அவர் வலியுறுத்தினார்.
2014-ம் ஆண்டு இந்திய அரசு யோகா பயிற்சியை தொடங்கியதில் இருந்து யோகா தினத்தை என்டிபிசி உன்சாஹர் கொண்டாடி வருகிறது. அனைத்து பிரிவினரும் பங்கேற்கும் வகையில் மிகவும் திட்டமிட்டு இன்றைய நிகழ்ச்சி நடத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728991
----
(Visitor Counter : 108
பிரதமர் அலுவலகம்
பிரதமருக்கும், ரஷ்ய அதிபருக்கும் இடையிலான தொலைபேசி உரையாடல்
பிரதமர் திரு.நரேந்திர மோடி, ரஷ்ய நாட்டு அதிபர் திரு.விளாமிர் புதினுடன் இன்று  தொலைபேசியில் உரையாடினார். இரண்டாம் உலகப் போரில் ரஷ்யா வெற்றிப் பெற்ற 75 ஆண்டு நிறைவு விழாவுக்கும், ரஷ்யாவில் அரசியலமைப்புச் சட்டத் திருத்தங்களுக்கு வாக்களிப்பது வெற்றிகரமாக நிறைவேறியுள்ளதற்கும் பிரதமர் திரு.மோடி, திரு.புதினுக்கு நல்வாழ்த்துகளைத் தெரிவித்தார்.
இந்திய மற்றும் ரஷ்ய மக்களுக்கு இடையேயான நட்புறவின் குறியீடாக, 2020 ஜூன் 24 அன்று மாஸ்கோவில் நடைபெற்ற ராணுவ அணிவகுப்பில் இந்தியப் படையினர் பங்கேற்றதை பிரதமர் நினைவு கூர்ந்தார்.
உலகளவில் கொவிட்-19 பெருந்தொற்றினால் ஏற்பட்டுள்ள எதிர்மறை விளைவுகளை சரிசெய்ய இரு நாடுகளும் எடுத்துள்ள சிறப்பான நடவடிக்கைகளை இரண்டு தலைவர்களும் பகிர்ந்து கொண்டனர். கொவிட் தொற்றுக்கு பிறகான உலகம், எதிர்கொள்ளப் போகும் சவால்களை இந்தியாவும், ரஷ்யாவும் இணைந்து தீர்ப்பதற்கான முக்கியத்துவத்தை இருவரும் ஒப்புக் கொண்டனர்.
இந்த ஆண்டு இறுதியில் இந்தியாவில் நடைபெறவிருக்கும் வருடாந்திர இருதரப்பு உச்சிமாநாட்டுக்கான, இருதரப்பு தொடர்புகள் மற்றும் ஆலோசனைகளைத் தொடர்வதென இரு தலைவர்களும் ஒப்புக் கொண்டனர்.
தொலைபேசி அழைப்பு விடுத்தமைக்கு பிரதமர் திரு. நரேந்திர மோடிக்கு நன்றி தெரிவித்த அதிபர் திரு.புதின், இரு நாடுகளுக்கும் இடையேயான சிறப்பான மற்றும் ராஜதந்திர உறவுகளை, அனைத்து பரிணாமங்களிலும் மேலும் வலுப்படுத்துவதில் தனது உறுதியையும் வலியுறுத்தினார்.
நிதி அமைச்சகம்
பரிமாற்ற விகிதம் குறித்த அறிவிக்கை எண்.39/2020 – சுங்கம் 
சுங்க சட்டம், 1962-இன்  பிரிவு 14 இன் படி வழங்கப்பட்டுள்ள அதிகாரங்களைப் பயன்படுத்தி, ஏப்ரல் 1, 2020-இல் வெளியிடப்பட்ட அறிவிக்கை எண் 37/2020- சுங்கம் -க்கு பதிலீடாக மத்திய மறைமுக வரிகள் மற்றும் சுங்க வாரியம் இந்த அறிவிக்கையை வெளியிடுகிறது. இதன்படி, இறக்குமதி மற்றும் ஏற்றுமதி செய்யப்படும் பொருள்கள் தொடர்பாக, ஒவ்வொரு வெளிநாட்டு நாணயங்களையும், இந்திய நாணயத்துக்குப் பரிமாற்றம் செய்வது அல்லது இந்திய நாணயத்தை வெளிநாட்டு நாணயங்களுக்குப் பரிமாற்றம் செய்யும் விகிதம், இங்கு இணைக்கப்பட்டுள்ள பட்டியல் 1 மற்றும் பட்டியல் 2-இன் பகுதி -இல் குறிப்பிட்டுள்ள ஒவ்வொன்றுக்கும், ஏப்ரல் 17, 2020 முதல், பகுதி -இல் குறிப்பிடப்பட்டுள்ள விகிதம் பொருந்தும்.
பட்டியல் 1 மற்றும் 2-ஐ பார்க்க இந்த இணைப்புக்கு செல்லவும் - https://pib.gov.in/PressReleseDetail.aspx?PRID=1615116
(Visitor Counter : 88
அறிவியல் மற்றும் தொழில்நுட்பத்துறை
என்சி-ஐசிபிஎஸ் இயக்கம் மூலம் தொழில்நுட்ப கண்டுபிடிப்பு மையங்களை நாடு முழுவதும் விரிவுபடுத்துவதன் மூலம் தொழில்நுட்ப மொழிபெயர்ப்பு மற்றும் வணிகமயமாக்கலை துரிதப்படுத்த முடியும்: நிபுணர்கள்
தொழில்நுட்பங்கள், மொழிபெயர்ப்பு மற்றும் தொழில்நுட்பங்களின் வணிகமயமாக்கல் ஆகியவற்றின் உதவியுடன் பல்துறை சைபர் அமைப்புகளை  வலுப்படுத்துவதற்கான வழிகள் குறித்து தொழில்நுட்ப கண்டுபிடிப்பு பற்றிய தேசிய பயிற்சிப் பட்டறையில் நிபுணர்கள் ஆலோசித்தனர். நாட்டின் பொருளாதார வளர்ச்சிக்கு இது ஒரு முக்கிய உந்துதலாக மாறும்.
தொழில்நுட்ப கண்டுபிடிப்பு பற்றிய 2-வது தேசிய பயிற்சிப் பட்டறையில் உரையாற்றிய நிதி ஆயோக் உறுப்பினர் டாக்டர் வி.கே.சரஸ்வத், “சைபர் பிசிக்கல் சிஸ்டம்ஸ்  எதிர்காலத்தில் உடல்நலம் மற்றும் மருத்துவம், போக்குவரத்து மற்றும் ஸ்மார்ட் உற்பத்தி போன்ற துறைகளில் முக்கிய பங்கு வகிக்கும். செயற்கை நுண்ணறிவு மற்றும் ரோபோடிக்ஸ் போன்ற புதிய தொழில்நுட்பங்களை இதில் அறிமுகப்படுத்த வேண்டும்“ எனக் கூறினார்.
பல்துறை சைபர் அமைப்புகளுக்கான தேசிய இயக்கத்திற்கு கடந்த 2018-ம் ஆண்டு டிசம்பர் ஒப்புதல் அளித்த மத்திய அமைச்சரவை, அறிவியல் மற்றும் தொழில்நுட்பத் துறை  மூலம் செயல்படுத்தப்படும் இந்த இயக்கத்திற்கு ஐந்தாண்டுகளுக்கு ரூ.3660 கோடி ஒதுக்கியது.
இந்த இயக்கத்தை அமலாக்குவதன் ஒரு பகுதியாக, நாடு முழுவதும் உள்ள புகழ்பெற்ற நிறுவனங்களில் மேம்பட்ட தொழில்நுட்பங்களில் 25 தொழில்நுட்ப கண்டுபிடிப்பு மையங்கள்  நிறுவப்பட்டுள்ளன. இவை தொழில்நுட்ப மேம்பாடு, மொழிபெயர்ப்பு, மனித வளம் மற்றும் திறன் மேம்பாடு, தொழில் முனைவோர், சர்வதேச கூட்டு ஆராய்ச்சி ஆகியவற்றில் கவனம் செலுத்துகின்றன.
பெங்களூருவில் உள்ள ஆக்சிலர் வென்ச்சர்ஸ் நிறுவனத் தலைவரும், என்சி-ஐசிபிஎஸ் நிர்வாகக் குழுவின் தலைவருமான டாக்டர் கிரிஸ் கோபாலகிருஷ்ணன், ஆராய்ச்சி மற்றும் தொழில்நுட்ப மொழிபெயர்ப்பின் அவசியத்தையும், பல துறைகளுக்கு இடையிலான ஒத்துழைப்பின் அவசியத்தையும் எடுத்துரைத்தார்.
இந்த இயக்கம் தொழில்நுட்ப மேம்பாடு, சைபர் பிசிகல் சிஸ்டம்ஸ்  மற்றும் அதனுடன் தொடர்புடைய தொழில்நுட்பங்களில் மொழிபெயர்ப்பு ஆராய்ச்சி மற்றும் வணிகமயமாக்கல், அடுத்த தலைமுறை திறமைகளை மேம்படுத்துவது உள்ளிட்டவற்றை நோக்கமாகக் கொண்டுள்ளது. இது இந்தியப் பொருளாதாரத்தின் முக்கிய துறைகளான சுகாதாரம், போக்குவரத்து, கல்வி, உள்கட்டமைப்பு போன்றவற்றை மாற்றியமைத்து, மற்ற முன்னேறிய நாடுகளுக்கு இணையாக இந்தியாவை இன்னும் திறமையாகவும், பாதுகாப்பாகவும், நிலையானதாகவும் மாற்றும்.
விவசாயத்துறை அமைச்சகம்
வேளாண் துறையில் நேரடி பணப் பரிமாற்றம்
பிரதமரின் விவசாயிகள் ஆதரவு திட்டம் என்பது மத்திய அரசின் திட்டமாகும். நாடு முழுவதும் சொந்த நிலம் வைத்துள்ள விவசாய குடும்பத்தினருக்கு நிதியுதவி அளிப்பதற்காக இத்திட்டம் செயல்படுத்தப்படுகிறது. வேளாண் மற்றும் அதுசார்ந்த பணிகளுக்கான செலவுகளை எதிர்கொள்ள இத்தொகை அளிக்கப்படுகிறது. அதன்படி ஆண்டுதோறும் 3 தவணைகளாக 4 மாதங்களுக்கு ஒருமுறை 2000 ரூபாய் நேரடியாக அவர்களது வங்கி கணக்கிற்கு செலுத்தப்படுகிறது. மேற்கு வங்க மாநிலம் கடந்த 2021-ம் ஆண்டு இத்திட்டத்தில் சேர்ந்தது.
மேற்கு வங்கத்தில் வேளாண் கட்டமைப்பு நிதியின் கீழ் 209 திட்டங்களுக்கு 109 கோடி ரூபாய் வழங்க ஒப்புதல் அளிக்கப்பட்டுள்ளது. டார்ஜிலிங் மாவட்டத்தில் 3 திட்டங்கள் 98 லட்ச ரூபாயிலும், கலிம்போங் மாவட்டத்தில் 2 திட்டங்கள் 51 லட்சம் ரூபாயிலும் நிறைவேற்ற ஒப்புதல் வழங்கப்பட்டுள்ளது.
மக்களவையில் இது குறித்த கேள்விக்கு எழுத்து பூர்வமாக பதில் அளித்த போது மத்திய வேளாண் துறை அமைச்சர் திரு நரேந்திர சிங் தோமர் கூறினார்.
பிரதமர் அலுவலகம்
பத்மஸ்ரீ விருது பெற்ற டாக்டர் சுஷோவன் பந்தோபாத்யாய மறைவுக்கு பிரதமர் இரங்கல்
பத்மஸ்ரீ விருது பெற்ற டாக்டர் சுஷோவன் பந்தோபாத்யாய மறைவு குறித்து பிரதமர் திரு நரேந்திர மோடி ஆழ்ந்த வேதனையை வெளியிட்டுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"டாக்டர் சுஷோவன் பந்தோபாத்யாய சிறந்த மனித நேயத்தை வெளிப்படுத்தினார். ஏராளமானவர்களை அன்பு மற்றும் கருணை உள்ளத்துடன் குணப்படுத்திய அவர், நீண்ட காலத்திற்கு நினைவு கூரப்படுவார். பத்ம விருதுகள் வழங்கும் விழாவில் அவருடன் நான் கலந்துரையாடல் நடத்தியதை நினைவு கூர்கிறேன். அவரது மறைவால் மிகுந்த வேதனை அடைந்த நான், அவரது குடும்பத்தினருக்கும், அனுதாபிகளுக்கும் ஆழ்ந்த அனுதாபத்தை தெரிவித்துக் கொள்கிறேன். ஓம் சாந்தி."
சுகாதாரம் மற்றும் குடும்ப நலத்துறை அமைச்சகம்
பிரதமரின் மக்கள் ஆரோக்கிய திட்டத்தை அடுத்து 2-ம் நிலை மற்றும் 3-ம் நிலை நகரங்களில் அமைக்கப்படும் மருத்துவமனைகளில் தனியார் முதலீடுகளுக்கான விரிவடைந்த வழிகாட்டு நெறிமுறைகள்
நாடு முழுவதும் பட்டியலிடப்பட்ட மருத்துவமனைகளில் ஏழை மக்களும் சுகாதார வசதி தேவைப்படும் 10 கோடிக்கும் அதிகமான குடும்பங்களுக்கு  ஆண்டு ஒன்றுக்கு ரூ.5 லட்சம் வரை மருத்துவ சிகிச்சை அளிப்பதற்கு மத்திய அரசின் ஆதரவுடன் பிரதமரின் மக்கள் ஆரோக்கியத் திட்டம் 23.09.2018 முதல் மத்திய அரசால் தொடங்கப்பட்டுள்ளது. 33 மாநிலங்கள்/யூனியன் பிரதேசங்களில் இந்த திட்டத்தை செயல்படுத்த புரிந்துணர்வு ஒப்பந்தங்கள் கையெழுத்திடப்பட்டுள்ளன. இவற்றில் 29 ஏற்கனவே இந்தத் திட்டத்தை செயல்படுத்த தொடங்கி உள்ளன. பொதுமக்களுக்கு குறைந்த செலவில் தரமான சுகாதார சேவைகளை மேம்படுத்துவதும் பிரதமரின் மக்கள் ஆரோக்கியத் திட்டத்தின் கீழ் அதிகபட்ச பயன்பாட்டை உறுதி செய்வதும் விரிவான வழிகாட்டு நெறிமுறைகளின் நோக்கமாகும்.
- வழிகாட்டு நெறிமுறைகளின் கீழ் மருத்துவமனையின் மாதிரிகள்.
- மாதிரி I : மருத்துவருக்கு உரிமையானது. 
- மாதிரி II : மருத்துவர் நிர்வாகப் பங்குதாரர் – பல்நோக்குத்தன்மை 
- மாதிரி III : பல்நோக்கு மருத்துவமனை 
- ஊக்கப்படுத்தும் தனியார் துறைக்கான தலையீடுகள்:
- நில ஒதுக்கீடு
- குறிப்பிட்ட கால வரம்புடன் பல்வேறு அனுமதிகளை வழங்குதல்.
- திட்டத்திற்கான நிதி கிடைப்பதையும், லாபத்தை உறுதி செய்வதையும் மேம்படுத்த தேவையான நிதி ஆதாரத்தை அதிகரித்தல்.
- திட்டத்துடன் தொடர்புடைய பல தரப்பினரின் பங்களிப்பும், பொறுப்புகளும்.
- தனியார் துறை: கட்டுமானம், வடிவமைப்பு, நிதி, செயல் நிர்வாகம் மற்றும் தரத்துடன் பராமரித்தல். சந்தை சிக்கலை ஏற்றுக் கொண்டு பிரதமர் மக்கள் ஆரோக்கியத் திட்டத்தின் கட்டண விகிதத்தில் சேவை வழங்குதல்.
பிரதமர் அலுவலகம்
காத்மாண்டுவில் பசுபதிநாத் தர்மசாலாவை திற்ந்துவைத்தார் பிரதமர்
பிரதமர் திரு. நரேந்திர மோடி, காத்மாண்டுவில் பசுபதிநாத் தர்மசாலாவை நோபாளப் பிரதமர் திரு. கே.பி.ஒளியுடன் இணைந்து இன்று தொடங்கி வைத்தார்.
நிகழ்ச்சியில் பேசிய பிரதமர், ஒவ்வொரு முறை தாம் இங்கு வரும்போதும், காத்மாண்டு மக்களின் அன்பையும் பாசத்தையும் உணருவதாக்க் கூறினர். நேபாளத்தில் நம்முடையது என்ற இந்தியாவின் உணர்வு வெளிப்படுவதாக அவர் தெரிவித்தார். நேபாளத்தில் உள்ள பசுபதிநாத் மற்றும் இதர கோவில்களுக்கு தமது முந்தைய பயணங்களை அவர் நினைவுகூர்ந்தார்.
இந்தியாவுக்கும் நேபாளத்திற்கும் இடையிலான ஆன்மிக உறவுகள் காலம் மற்றும் தொலைவுக்கு அப்பாற்பட்ட்து என்று அவர் தெரிவித்தார். அந்த சூழலில் இந்த தர்மசாலாவை திறந்து வைப்பதில் தாம் மிகவும் மகிழ்ச்சியடைவதாக அவர் கூறினார்.
பசுபதிநாத், முக்திநாத் மற்றும் ஜானகிதாம் கோயில்கள் இந்தியாவுடனான நெருக்கத்தை பலப்படுத்துவதுடன் நேபாளத்தின் வேற்றுமையில் ஒற்றுமையை எடுத்துக்காட்டுகிறது என்று பிரதமர் கூறினார். காத்மாண்டு நகரத்தில் வெளிப்படும் இந்து மற்றும் புத்தமத பாரம்பரியங்கள் பற்றி அவர் பேசினார். இந்தியா மற்றும் நேபாளம் இடையே முக்கிய இணைப்பாக புத்தமதம் எவ்வாறு திகழ்கிறது என்றும் அவர் குறிப்பிட்டார். தங்களது புகழ்வாய்ந்த பாரம்பரியம் குறித்து இரு நாடுகளும் பெருமிதமடைவதாக அவர் தெரிவித்தார்.
வளர்ச்சியின் தேவை, குறிப்பாக பின்தங்கிய மற்றும் ஒடுக்கப்பட்ட பிரிவினரின் முன்னேற்றத்தின் தேவை குறித்து பிரதமர் வலியுறுத்தினார். பொருளாதார வளர்ச்சியில் புதிய உயரங்களுக்கு இந்தியா உயர்ந்து கொண்டிருப்பதாக கூறிஅ அவர், அனைவரும் இணைவோம், அனைவரும் முன்னேறுவோம் என்ற தொலைநோக்கு பார்வை நேபாள மக்களையும் உள்ளடக்கியது என்றார். நேபாளத்தில் அரசியல் ஸ்திரத்தன்மையைக் காண இந்தியா மகிழ்கிறது என்றும் அவர் கூறினார். இந்தியாவின் நல்லெண்ணம் மற்றும் ஒத்துழைப்பை நேபாளம் பெறலாம் என்று அவர் தெரிவித்தார்.
பாதுகாப்பு அமைச்சகம்
ஒய்.டி 12707  , ஒய்.டி 12652  போர்க் கப்பல்களின் அறிமுகம்
உள்நாட்டிலேயே தயாரிக்கப்பட்ட சூரத் என்ற 15பி வகையைச் சேர்ந்த போர்க்கப்பலும், உதயகிரி என்ற 17ஏ வகை போர்க்கப்பலும் மே 17-ஆம் தேதி மும்பையின் மாஸ்காவோன் கப்பல்துறை நிறுவனத்தில் ஒரே நேரத்தில் அறிமுகப்படுத்தப்படும். இந்த இரண்டு நிகழ்ச்சிகளிலும் மத்திய பாதுகாப்பு அமைச்சர் திரு ராஜ்நாத் சிங் சிறப்பு விருந்தினராகக் கலந்துகொள்வார்.
நாட்டில் போர்க்கப்பல்களின் வடிவமைப்புப் பணியில் தலைசிறந்து விளங்கும் கடற்படை வடிவமைப்பு இயக்குனரகத்தால் இந்த இரண்டு கப்பல்களும் தயாரிக்கப்பட்டுள்ளன. தற்சார்பு இந்தியாவிற்கு சான்றளிக்கும் வகையில் குறு, சிறு மற்றும் நடுத்தரத் தொழில் நிறுவனங்கள் உட்பட உள்நாட்டு நிறுவனங்களுக்கு 75% கருவிகள் மற்றும் அமைப்பு முறைகளுக்கான ஆணைகள் பிறப்பிக்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1825683
•••••••••••••
(Visitor Counter : 155
மத்திய பணியாளர் தேர்வாணையம்
இந்திய குடிமைப்பணி  தேர்வு 2016 காத்திருப்பு பட்டியல்
இந்திய குடிமைப்பணி  தேர்வு 2016க்கான முடிவுகள் 31-5-2017 அன்று வெளியிடப்பட்டதில், ஐ.ஏ.எஸ்., ஐ.எஃப்.எஸ்., ஐ.பி.எஸ்., போன்ற குரூப் ‘ஏ’ மற்றும் குரூப் ‘பி’ மத்திய பணிக்கான 1,209 பணியிடங்களுக்கு 1,099 விண்ணப்பதாரர்கள் பரிந்துரைக்கப்பட்டனர்.
குடிமைப் பணி தேர்வு விதிகளுக்கு உட்பட்டு கமிஷன் அறிவிப்பு விதி 16  மற்றும்  ஏற்ப, தகுதி பெற்றவர்களை அடுத்து, அந்தந்த பிரிவில் இடம் பிடித்தவர்களைக் கொண்டு காத்திருப்பு பட்டியல் தயாரிக்கப்பட்டுள்ளது.
கமிஷன் தற்போது பணியாளர் மற்றும் பயிற்சித் துறை வழிகாட்டுதல் படி 109 மாணவர்களை பரிந்துரை செய்துள்ளது. அதில் 87 பேர் பொது பிரிவு, 19 பேர் பிற்படுத்தப்பட்டவர் பிரிவு ஒருவர் தாழ்த்தப்பட்ட பிரிவு, 2 பேர் பழங்குடி இனத்தவர் பிரிவில் இருந்தும் தேர்வு செய்யப்பட்டு, குடிமைப் பணித் தேர்வு 2016 பணிகளில் நியமனம் செய்யப்பட உள்ளர்கள். இந்த விண்ணப்பதாரர்களுக்கு இந்திய தபால் துறை நேரடி அழைப்பு விடுத்துள்ளது.
இந்த மாணவர்களில் ரோல் நம்பர் 0335242 மாணவர் மட்டும் தற்காலிகம்
ஒரு மாணவரின் தேர்வு முடிவு நிறுத்தி வைக்கப்பட்டுள்ளது.
109 மாணவர்களின் பட்டியல் இந்திய குடிமைப்பணி இணையதளத்தில் காணக்கிடைக்கிறது. அதன் முகவரி, . http//www.upsc.gov.in
Click here for full list
(Visitor Counter : 167